Diari Oficial de la Generalitat Valenciana


Sumari del DOGV 1517, del 09-04-1991 (1991/820758)

ORDRE de 18 de febrer de 1991, de la Conselleria d'Agricultura i Pesca, per la qual s'aprova la classificació dels camins ramaders que hi ha al terme municipal de Campo de Mirra (Alancat).
--------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1991/02/18/(3)/dof/vci/html**

### Dades del document

Número de DOGV
:   1517

Data del DOGV
:   09-04-1991

Secció del DOGV
:   DISPOSICIONS GENERALS

Número del document
:   1991/820758


Data del document
:   18-02-1991

Organisme emissor
:   Conselleria d'Agricultura, Ramaderia i Pesca

Tipus de document
:   Ordre

Ordre de 18 de febrer de 1991, de la Conselleria d'Agricultura i Pesca, per la qual s'aprova la classificació dels camins ramaders que hi ha al terme municipal de Campo de Mirra (Alacant).  
Vist l?expedient que promou la Secció Forestal d'Alacant, en compliment de l'acord de classificació signat pel Conseller d?agricultura i Pesca l'11 de maig de 1989, i que ha estat tramitat correctament.  
Vistes la Llei de Camins Ramaders, de 27 de juny de 1974, el reglament per a aplicar-la, de 3 de novembre de 1978, la Llei de Procediment Administratiu, de 17 de juliol de 1958, i la resta de disposicions concordants.  
Vista la proposta de la Direcció General de Política Forestal i Pesquera, i tots els informes, favorables, que han estat sol·licitats preceptivament.  
Fent ús de les facultats que tinc atribuïdes,  
ORDENE  
Article primer  
Aprovar la Classificació de Camins Ramaders del terme municipal de Campo de Mirra (Alacant), d?acord amb la proposició de classificació inclosa en l?expedient, que afecta els següents camins ramaders:  
 Longitud Amplària (m)  
 Núm. Nom (M) legal necessària  
 1 Sendera de l'Alt de la Safra 620 37,61 37,61 (1)  
 2 Sendera del camí de les Fonts 6.200 20,89 20,89(1)  
 3 Sendera del Límit 7.300 20,89 20,89(2)  
 4 Sendera del camí de la Canyada 2.300 10,00 10,00  
 5 Assagador de les Fonts 2.300 10,00 10,00  
 6 Assagador dels Calderons 1.000 10,00 10,00  
 7 Sendera Reial de Biar 1.750 10,00 10,00  
(1) Les amplàries d'aquests camins ramaders corresponen per meitat als termes de Villena i Campo de Mirra, i Cañada-Campo de Mirra.  
(2) L'amplària d'aquest camí ramader en la part del traçat. per la línia divisòria de Campo de Mirra i Benejama correspon per meitat a cada terme.  
L'amplària variable dins el nucli urbà és ajustada al Pla d'Ordenació Urbana vigent al municipi de Campo de Mirra (Alacant).  
Article segon  
Contra aquesta ordre es podrà interposar recurs de reposició previ al contenciós administratiu, davant el Conseller d'Agricultura i Pesca, en el termini d'un mes, comptador de l'endemà de la publicació al Diari Oficial de la Generalitat Valenciana, segons que estableix l'article 126 de la Llei de Procediment Administratiu de 17 de juliol de 1958.  
DISPOSICIO FINAL  
Aquesta ordre entrarà en vigor el dia de la publicació al Diari Oficial de la Generalitat Valenciana.  
València, 18 de febrer de 1991.  
El Conseller d?agricultura i Pesca,   
LLUIS FONT DE MORA I MONTESINOS


Còpia Permalink ELI